Ռոզ եւ Ալեք Փիլիպոս Վարժարան

Ռոզ եւ Ալեք Փիլիպոս Վարժարան, ամէնօրեայ վարժարան։ Հիմնուած է  1969-ին, Լոս Անճելըսի մէջ՝ Հայաստանեայց Հայ առաքելական եկեղեցւոյ Հոլիվուտի  հոգաբարձութեան նախաձեռնութեամբ եւ Փիլիպոս ամուսիններու նուիրատուութեամբ։ Ունի ՀՕՄ-ի Մարի Փոստոյեանի անուան մանկապարտէզ, նախակրթարան, տարրական, միջնակարգ բաժիններ, երգչախումբ, մարզական խումբեր (պասքէթպոլ, արկագունդի (վոլիպոլ) եւ հոքէյի)։ Կը դասաւանդուին հայոց լեզու, պատմութիւն, Հայ դատ, կրօն, երգ-երաժշտութիւն։ Աշակերտութեան թիւը կը հասնի 1002-ի։ Կը հրատարակուի տարեգիրք եւ պարբերաթերթ։

Վարաժարանը, որը տասնամեակներու պատմութիւն ու աւանդոյթներ ունի, հայ երեխաներուն կը սորվեցնէ ո՛չ միայն  հայերեն, հայոց պատմութիւն ու մշակոյթ, նաեւ անոնց կը փոխանցէ հայրենասիրութեան բոլոր կարեւոր յատկանիշները։

Հայաստանի վերջին տարիներուն ունեցած դժուարութիւններու ընթացքին, դպրոցի անձնակազմը, աշակերտներն ու անոնց ծնողները իրենց աջակցութիւնը ցուցաբերած են՝ խոչընդոտներն ու  դժուարութիւնները միասին յաղթահարելու համար:  Գէորգ Սարգիսեանը դպրոցի հայերէն բաժանմունքի վարիչն է: Ան նկատել կու տայ, որ  իրենց համար հայրենիքի, այսօր՝ յատկապէս արցախցիներուն օգնելու հարցը դարձած է գերխնդիր: «2000 թուականէն ի վեր դպրոցի աշակերտները կ'այցելեն Հայաստան: Սա՝ ոչ թէ միայն այց է հայրենիք, այլեւ հայրենիքի հանդէպ սիրոյ ծնունդ», կ'ըսէ ան:

Սփիւռքը այսօր արցախցիներու կողքին է: Մեր այս այցելության նպատակը ո՛չ միայն նիւթական աջակցութիւն ցոյց տալն էր, այլեւ մեր ներկայութիւնը՝ իրենց կեանքին մէջ եւս մէկ անգամ ցոյց տալը, կ'ըսէ դպրոցի փոխտնօրեն Սեւակ Անդրէասեանը: «170 ընտանիքի այցելեցինք 5 օրուան ընթացքին, որոնք կը բնակին գլխաւորաբար Գառնիի շրջակայքը»:

Դպրոցի ներկայացուցիչները կը նշեն, որ այսօր աշխարհասփիւռ հայության օժանդակութեան ու ներկայութեան կարիքը կայ: Մեր ներուժը մեծ ու ընդարձակ է, որ պէտք է ճիշդ ու լիարժէք օգտագործել:  

 Պատկերասրահ 

 Արտաքին յղումներ 
Ռոզ եւ Ալեք Փիլիպոս վարժարանի պաշտօնական կայքը

Ստորոգութիւն:Դպրոցներ
Ստորոգութիւն:Դպրոցներ այբբենական կարգով